b'\n_START_ARTICLE_\nSukunimet (kirja)\n_START_PARAGRAPH_\nSukunimet on Pirjo Mikkosen ja Sirkka Paikkalan kirjoittama ja Otavan kustantama hakuteos, joka esittelee suomalaisia sukunimi\xc3\xa4. Alun perin se julkaistiin vuonna 1984 Suomen kielen sanakirjojen 6. osassa Suomalainen nimikirja, joka sis\xc3\xa4lt\xc3\xa4\xc3\xa4 my\xc3\xb6s Kustaa Vilkunan etunimikirjan Etunimet. Kirjasta otettiin vuonna 1985 eripainos nimell\xc3\xa4 Suuri suomalainen nimikirja, ja t\xc3\xa4st\xc3\xa4 ilmestyi vuonna 1988 uudistettu laitos Uusi suomalainen nimikirja. Vuonna 1992 teoksen sukunimiosa ilmestyi erikseen nimell\xc3\xa4 Sukunimet ja seuraavana vuonna nimell\xc3\xa4 Suomalaiset sukunimet. Vuonna 1996 Pirjo Mikkosen ja Sirkka Paikkalan sukunimikirja sek\xc3\xa4 Kustaa Vilkunan Etunimet-kirja ilmestyiv\xc3\xa4t taas samoissa kansissa, t\xc3\xa4ll\xc3\xa4 kertaa nimell\xc3\xa4 Joka kodin suuri nimikirja. Sukunimet-kirjan vuonna 2000 ilmestyneest\xc3\xa4 kolmannesta laitoksesta 93\xc2\xa0% suomalaista nime\xc3\xa4 kantavista l\xc3\xb6yt\xc3\xa4\xc3\xa4 tietoja sukunimest\xc3\xa4\xc3\xa4n.'